Die Fledermaus (film, 1946)
Die Fledermaus () je austrijsko-njemački filmski mjuzikl snimljen 1944. u režiji Geze von Bolvaryja, koje se, sticajem okolnosti, smatra prvim cjelovečernjim ostvarenjem austrijske kinematografije napravljenom u boji. Predstavlja adaptaciju istoimene operete austrijskog kompozitora Johanna Straussa mlađeg. Film se počeo snimati pred kraj Drugog svjetskog rata, kada je Austrija još uvijek bila dio Trećeg rajha. Predstavljao je jedan od ambicioznijih projekata tog vremena, s obzirom da su za njega nacističke vlasti omogućile korištenje tada još uvijek rijetkog i skupocjenog filma Agfacolor. Najveći dio filma je snimljen u praškim studijima Barrandov prije nego što se ekipa pred nadirućom Crvenom armijom povukla u Berlin. Tamo se film u kaosu završne bitke zagubio; dio materijala je, međutim, nakon rata pronađen nakon što su sovjetske vlasti u svojoj okupacionoj zoni odlučile obnoviti filmsku industriju i osnovale studio DEFA u Babelsbergu. Film je zahvaljujući tome dovršen, te je imao premijeru u ljeto 1946. godine.

Izvori

Vanjske veze 
 
 Die Fledermaus  auf der Webseite der Friedrich-Wilhelm-Murnau-Stiftung  
Die Fledermaus bei Filmportal.de
 Deutsch-russische Vereinigung verleiht der "Fledermaus" frische Farbe 
 Neue Farben für Heesters' alte Film-Operette 

Austrijski filmovi
Istočnonjemački filmovi
Filmski mjuzikli
Authority control 2